Fem måneders ubetinget fængsel, det var hvad en 47-årig mand fra Aalborg i dag fik i Byretten. Manden blev dømt for at have anden kønslig omgang end samleje med en pige på 8 år. Desuden blev han pålagt at skulle betale 20.000 kroner i erstatning til pigen. Manden var i øvrigt sigtet for at sende beskeder af seksuel karakter til en 17-årig pige som han også tilbød penge for sex med ham. Dette blev han dog frifundet for. - Ja, jeg er tilfreds med straffen, det var cirka det jeg gik efter, siger anklager Karina Schou.
En 47-årig mand fra Aalborg blev i dag idømt fem måneders ubetinget fængsel for seksuelle krænkelser.